בית המלוכה פתוח בימי הקיץ: בין ה-2 באוגוסט עד ה-28 בספטמבר 2014, בשעה 11:00 או 15:00.
אורך הסיור: שעתיים עד שעתיים וחצי.
שטח נדל"ן המורכב מגני נוף, מבנים מרשימים ואוסף פרטי אמנות יקרי ערך. הארמון הוא משכנה הרשמי של משפחת המלוכה הבריטית והוא נפתח לציבור הרחב בקיץ 1993. מאז הוא יעד תיירותי משמעתי ומוקד עלייה לרגל של אלפי תיירים בשנה.
הארמון נבנה על ידי הדוכס מבקינגהם בשנת 1703, ובמרוצת השנים כל דור נוסף בבית המלוכה הוסיף חדרים, אולמות, רהיטים ויצירות אמנות. החזית המוכרת של הארמון נבנתה בשנת 1913. עד היום גרים במבנה המלכה אליזבת' ובעלה פיליפ, והארמון מתפקד כמשרדים, מגורים ומקום רשמי לטקסי בית המלוכה. רק 18 מתוך 600 חדרי הארמון פתוחים לקהל, ורק 100 מתוך 7,000 ציורי השמן של המלכה מוצגים לראווה.
סיור מודרך: הסיורים בחודשי הקיץ יוצאים מדי יום בשעה 11:00 ו-15:00, וכוללים ביקור ב-19 חדרים שנמצאים בשימוש יומי של המלכה. הסיורים מתקיימים בחודשי הקיץ בלבד, אז המלכה ומשפחת המלוכה נמצאים בטיול ברחבי הממלכה. גולת הכותרת של הסיור היא חדרי העבודה של המלכה ( The Buckingham Palace State Rooms), אשר משמשים את המלכה באירועים מיוחדים ופגישות עסקים.
חילופי משמרות: חילופי המשמרות המפורסמים בארמון בקינגהם מתקיימים בתאריכים שונים במהלך השנה. להתעדכנות ופרטים מומלץ לבדוק באתר הרשמי של הארמון.